Міністэрства культуры просіць людзей падказаць ідэі для дакумэнтальных фільмаў » Блог Глеба Лабадзенкі | Labadzenka.bY\nу студзені 1908 года беларусаў было 8 мільёнаў 300 тысяч як вы ставіцеся да…\n35 Responses to “Міністэрства культуры просіць людзей падказаць ідэі для дакумэнтальных фільмаў”\nЛіпень 16th, 2010 at 16:30\nА што тут думаць? Якраз нядаўна набыў кнiгу Арлова “Таямнiцы Полацкай гiсторыi” – дык хоць па кожным эсэ здымай, пачынаючы ад паганскiх багоў, якiя нiчым, заўважу, не саступалi Зеўсу з яго бандай 🙂\nЛіпень 16th, 2010 at 16:43\nПрапаную наступныя тэмы:\n1. ВКЛ, гісторыя ўтварэння, грамадска-палітычны лад краіны, гісторыя суадносін з памежнымі краінамі.\n2. Беларускі нацыянальны рух 19га стагодзьдзя- падмурак БНР\n3. Беларуская шляхта ў постацях.\nЛіпень 16th, 2010 at 22:35\n– Тэмы пра ўтварэньне і разьвіцьцё беларускіх гарадоў. Пачынаючы ад Полацку. У тым ліку не абмінуць і тыя, што зараз у заняпадзе.\n– Тэма ўтварэньня назвы “Беларусь”, яе распаўсюджаньня ў розныя часы. Розныя тэорыі ёсьць. Во гэта ўсё б абагульніць, прыцягнуўшы аналіз гістарычных палітычных мапаў сьвету і Эўропы розных часоў.\n– Нецэнзураваныя клясыкі беларускай літаратуры. Не сакрэт, што большасьць паэтаў-пісьменьнікаў, якіх мы вывучалі ў школе (нават ужо ў 90-я гады), былі значна абрэзаны і прычым адцэнзуравана была лепшая частка творчасьці. Цікава было б гэты прабел прыбраць.\nДля пачатку хопіць 🙂\nЛіпень 17th, 2010 at 00:03\nЖыццё Антона Луцкевіча, Янкі Купалы. У іх неверагодна цікавыя лёсы, ёсць шмат сведчанняў, якія можна звесці ў захапляльны сцэнар фільма. Магу заняцца сцэнаром, калі ёсць патрэба (на іншыя гістарычныя тэмы таксама).\n5. Artur Says:\nЛіпень 17th, 2010 at 11:17\nДумаю, зараз мог бы прайсьці й прайсьці неверагодна добра які фільм пра змаганьне беларусаў з царскім рэжымам, але не з рускім народам (а лепей разам), што будзе быццам бы адлюстраваньнем таго, што робіцца зараз. Таму зыходзячы з гэтае логікі, што першае самае прыходзіць на розум? Банальна й зацёрта, але канешне паўстаньне 1863 г. Паказаць жыцьцё й змаганьне К. Каліноўскага й яго паплечнікаў, само паўстаньне, крывавы царскі рэжым Мураўёва, кааперацыю паўстанцаў з рускімі дысыдэнтамі й інтэлектуаламі – Герцыным і інш., думкі пра ўсерасейскае паўстаньне, якое пачнецца зь Беларусі.\n6. Andrej Mikałajeŭ-Paszkiewicz Says:\nЛіпень 17th, 2010 at 14:24\nЯк літвін, прапаную:\n1) Сьв. Казімер — каралевіч, Вялікі князь Літоўскі, ушанавальнік Маці Боскай, нябёсны Патрон і Абаронца Вялікай Літвы. Больш: http://nicolaev.livejournal.com/1071831.html\n2) Літвінская традыцыя Казюкі на 4 сакавіка, і ўсё, што тычыць яе ў Касьцёле і ў народзе. Нажаль, у РБ традыцыя занядбаная.\nЛіпень 17th, 2010 at 14:37\n«Банальна й зацёрта, але канешне паўстаньне 1863 г. Паказаць жыцьцё й змаганьне К. Каліноўскага й яго паплечнікаў»\nБанальна й зацёрта 🙂 Паказаць — як мужычча беларускае масава «стучало», здавала «беларускіх» «каліноўцаў» «крываваму рэжыму» : )\nЛіпень 17th, 2010 at 14:42\n«Тэма ўтварэньня назвы “Беларусь”, яе распаўсюджаньня ў розныя часы. Розныя тэорыі ёсьць. Во гэта ўсё б абагульніць…»\n… і вярнуць гістарычную назву — Літва, Вялікая Літва, пакінуўшы назву «Беларусь» дзеля некалі вернутых дамоў земляў Курску, Бранску, Смаленску й г.д.\n9. Soul Says:\nЛіпень 17th, 2010 at 16:14\n“Беларускія яўрэі – як прыйшлі, як жылі, чаму больш за ўсё іх у Бабруйску…” – толькі, прашу, не трэба ізноў у шматмільённы раз здымаць пра гетта (дый увогуле не чапаць тэму ВАВ)\n10. Andrej Mikałajeŭ-Paszkiewicz Says:\nЛіпень 17th, 2010 at 17:00\n«вызначыцца з тым колькі гадоў нашай сінявокай… тысячагоддзе Літвы гэта добра… але Беларусь значна старажытней. бо не цікавая тэма?»\n11. Siarzhuk Says:\nЛіпень 17th, 2010 at 18:05\nШаноўнае спадарства, лічу, што як паветра, неабходна распавесьці праўду пра шматгадовую тыранію ад усходніх суседзей, пачынаючы з часоў ВКЛ. Беларусы павінны ведаць усю праўду, а ня толькі палову. У нашай гісторыі, на жаль, было ня толькі добрасуседства. Дык чаго саромімся?\nПрапаную адштурхоўвацца ад кнігі А. Тараса “Войны Московской руси с Великим княжеством Литовским Руским и Жемойтским.”\n12. Andrej Mikałajeŭ-Paszkiewicz Says:\nЛіпень 17th, 2010 at 18:11\nПерапост адтуль-жа: «Ня ведаю, які ў гэтым (у пісанні) сэнс, але: 1. Сармацкая культура 2. Віленскі ўніверсітэт 3. Лістападаўскае паўстанне 4. Верасень 1939 5. Першая сусветная вайна 6. Літоўскае жыдоўства. Увогуле тэмаў пералічваць… не спыніцца. Аднак куды важней, які ідэалагічны змест будзе ўсяму гэтаму нададзены».\n13. Andrej Mikałajeŭ-Paszkiewicz Says:\nЛіпень 18th, 2010 at 09:19\nPierapost adtul-ża: «Нясвіж у перыяд 1917 – 1939г.г., калі горад знаходзіўся пад Польшчай на тэрыторыі Заходняй Беларусі і на самай мяжы з БССР».\n14. Каця Радзюк Says:\nЛіпень 18th, 2010 at 16:02\n1.Жыццяпіс Цішкі Гартнага.\n2. Эміграцыя на пачатку 20 стагоддзя ў Паўднёвую Амерыку.\n3. Да 1000-годдзя Брэста.\n4.Вялікае княства Літоўскае ў перыяд княжання Вітаўта.\n5.Рэлігія: ад язычніцтва да ўніяцтва.\n15. kurt_belarus.livejournal.com Says:\nЛіпень 18th, 2010 at 19:02\n1. Гісторыя беларускай нацыянальнай ідэі.\n3. Сталінскія рэпрэсіі ў Беларусі.\n16. Ігар Лямеш Says:\nЛіпень 19th, 2010 at 07:33\nКлеччына. Пазатым годам быў ў Клецку. Пабачыў “цыбуліну” на храме, пабудаваным Мікалаем Радзівілам Чорным. І яшчэ ўзрадаваўся што на кальвінскім храме не наважыліся зачапіць фасад. Але… гэтым годым “цыбуліны” ўжо тры і на фасадзе таксама. Мабыць БПЦ якая падначальваецца Маскоўскай патрыархіі няма аніякай справы да нашай гісторыі. Што ім з таго што Радзівіл Чорны адвяргаў уладу Папы рымскага, быў прыхільнікам Кальвіна і паўсюдна будаваў на сваёй зямлі кальвінскія храмы, адным з якіх і ёсць храм ў Клецку. Менавіта таму яго сыну Мікалаю Крыштафу Сіротцы і давялося, каб улагодзіць Папу рымскага, за бацькавы “грахі”, пусціць іезуітаў і закласці ў Несвіжы Фарны касьцёл. Дажыліся…На храме, закладзеным удзельнікам вызвалення Полацку пад час пахода Стэфана Баторыя – маскоўскія ”цыбуліны”.\nЗдыміце фільм не толькі пра Клецак, але і пра Клеччыну, каб ў фільме было і пра лёсы княжацкія і пра лёсы мужыцкія.\nЗараз ў Клецкай бальніцы ляжыць цяжка хворы чалавек. Яму аднялі нагу. Гангрэна. Усе жыццё ен прарабіў электрыкам у саўгасе. Дык вось калі пасля вайны камсамольцаў з Клецкай “хабзайні” прымушвалі разбіраць царкву ў яго роднай Цапры, то ён быў адзіным чалавекам, які адмовіўся яе разбіраць. Сказаў, што вянчаўся ў ёй, хай што хочуць робяць, але царквы разбураць ён не пойдзе. Царква зараз адбудаваная, за кошт сродкаў саўгаса Чырвоная Зорка і дзякуючы яго колішняму кіраўніку – Плаўскаму. А вось электрыку ў нанава адбудаванай царкве рабіў той самы Леанід Еўстратавіч Торап, што калісці адзіным з камсамольцаў адмовіўся яе бурыць. Цяпер ён ў бальніцы, ў цяжкім стане…За працу яму ніхто не заплаціў. Ці то царква збяднела, ці то СПК Чырвоная Зорка, а мо ўсе сродкі пайшлі на ”ацыбульванне” нашай гісторыі?\n17. Аляксей Says:\nЛіпень 19th, 2010 at 10:03\nЯ лічу, што кіно павінна быць станоўчым. Гэта значыць, што яно павінна спадабацца ўсім беларусам. Тэмы паўстаньняў і крывавых рэжымаў могуць падзяліць грамадства, бо для большасьці суайчыньнікаў “нашы” – больш шырокае паняцьце… Трэба здымаць пра тое як наша краіна будавалася: культура, палітыка, лад жыцьця. Трэба паказаць посьпехі тых людзей якія жылі (і жывуць) тут, каб паказаць тое, што мы нармальныя людзі й можам сваёй працай стварыць сваё жыцьцё й што у нас цікавая самастойная гісторыя.\nТым больш не забывайце тое, хто будзе здымаць кіно 😉\nПадумаў пра добрую тэму: Полацкае веча, яго стасункі з князямі, падзел улады паміж імі: ваеннай, эканамічкай, палітычанй, культурнай, параўнаньне з Ноўгарадскім. Але потым узгадаў прыклад, калі веча зрабіла “імпічмэнт” князю й зразумеў, што ідэёлягі не прапусьцць такі сцэнар 🙂\nНапэўна трэба нейкую простую тэму прыдумаць, каб прайшла цэнзуру, каб была зразумелая для массавага гледача…\nЖыцьцё Эўфрасіньні полацкай.\nСтаноўчы персанаж, шамт працвала і шмат зрабіла. Адмовілася ад багацьця й старалася для людзей. Уладу не мяняла (прапусьцяць ідэёлягі), была хрысьціянкай (прапусьціць царква; а то можа атрымацці як за помнікам Усяславу Брачыславічу ў Полацку: забаранілі пісаць Чарадзей – і іх паслухалі).\nКалі першы фільм будзе ўдалы, то тады можна будзе думаць далей.\nА рабіць кіно папрасіць Алеся Матафонава. Падабаюцца мне ягоныя Лабірынты… 🙂\n18. Dima Says:\nЛіпень 19th, 2010 at 10:44\n1. Про князя Витовта. На основе книги Чаропко “Витовт”\n2. О результатах генетических исследований Академии наук РФ, проф. Балановская. Наиболее близкие генетические народы белорусам – Лужицкие сербы (Восточная Германия), Мазуры (Мазовия, Польша). Подтверждение теории переселения полабских славян (ободриты, лужичане, лютичи, пруссы, поморяне и другие) в начале 13 века на земли балтов, результатом объединения которых и было создано ВКЛ.\n3. Про литвинов пора фильм делать. litvin.by\n19. Andrej Mikałajeŭ-Paszkiewicz Says:\nЛіпень 19th, 2010 at 11:23\nPierapost z http://nicolaev.livejournal.com/1533262.html\nФильм о лагере в Береза-Картузской (1934-1939гг.), в котором будут представлены РАЗНЫЕ точки зрения: белорусская, польская, украинская, немецкая и другие.\nв 2007 году украинский документалист Юрий Луговой выпустил фильм о лагере в Березе Картузской\nЛіпень 19th, 2010 at 12:41\nА я прапаную зняць фiльм пра сучасных беларускiх маладых лiтаратараў у тым лiку i блогераў. Хаця скептычна стаўлюся да прапановы спадара Латушкi, бо ужо “знялi” фiльм Вiтаўт.\n21. Ида Грезь Says:\nЛіпень 19th, 2010 at 13:06\nпро белорусский театр неплохо бы снять фильм: от крепостных театров до современности.\n22. lutaver Says:\nЛіпень 19th, 2010 at 13:27\n1. Пра архітэктуру, напрыклад пра унікальнасьць беларуска-літоўскага “віленскага барока”.\n2. Пра 1 Сусьветную вайну – хутка ж 100 гадоў будзе адзначацца. Гісторыя, умацаваньні, помнікі, карацей усяго пакінутага хопіць у якасьці матэрыялу. Ул. Багданава у якасьці аўтара – і было б цудоўна 🙂\n23. Антон Says:\nЛіпень 19th, 2010 at 13:52\nВельмі прыемна што спадар Латушка цікавіцца ў грамадскасці, пра што здымаць фільмы!\nБольшасць з прапанованага неяк палітызавана, а гэта, імхо, зараз(пакуль) Беларусьфільм здымаць наўрацці будзе.\nЯ прапаную зняць фільм пра выбітнага вайскоўцу Яна Карла Хадкевіча.\nНажаль беларусы пра яго амаль нічога не ведаюць, а ў падручніках ён не сустракаецца.\nА тым часам ён здабыў такія неверагодныя перамогі пад Кірхгольмам і Хоцінам(і не толькі)!\nКраіна павінна ведаць сваіх герояў!))\n24. Марыя Says:\nЛіпень 19th, 2010 at 14:47\nПра Максіма Гарэцкага, яго сям”ю, Уладзіміра Жылку і пра Марка Шагала.\n25. astrynczanka Says:\nЛіпень 20th, 2010 at 16:26\nпадтрымліваю амаль усе вышэй пералічаныя прапановы, асабліва тыя, што пададзеныя ў 3-м каментары 🙂 а то сучаснае беларускае пакаленне пачынае думаць, што гісторыя Беларусі пачалася з 1941 года, а да гэтага Беларусі не існавала 🙁\n26. Zmicier Says:\nЛіпень 20th, 2010 at 17:58\nЗараз менавіта той час, калі міністэрству культуры можна бязбоязна здымаць фільмы пра Еўрапейскую гісторыю Беларусі – пра росквіт ВКЛ, войны з Маскоўскім княствам, Рэч Паспалітую, Заходнюю Беларусь у складзе Польшчы\n27. Пётр Says:\nЛіпень 20th, 2010 at 18:02\nА я б снял фильм про то, как Скорина жил и творил в Питере.\n28. Lyavon Says:\nЛіпень 20th, 2010 at 18:18\nУ першую чаргу трэба зняць шэраг фільмаў пра Сталінскія рэпрэсіі. Пра Курапаты і іншыя месцы массавых растрэлаў… Вось палякі зрабілі фільм “Катынь” і ён дужа папулярны не толькі ў Польшчы, а і далёка за яе межамі, мабыць і касавыя зборы вялікія мае.\n29. яе цень Says:\nЛіпень 22nd, 2010 at 19:27\nПадаўжаю тэму Лявона. Сталінскія рэпрэсіі — абсалютна нераспрацаваная тэма. Вялікае мноства прыкладаў па ўсёй краіне. А КАтынь — у дачыненні да беларусаў??? Лічыцца — палякі, а там жа заходніх беларусаў палова. Хто даследаваў?\n30. ihar_b Says:\nЛіпень 23rd, 2010 at 09:37\nВедаеце, ўсе каменты аб’ядноўвае адно—распавядзiце тое, што я бачыў, чытаў, быў i мяне ўразiла, а цяпер няхай ўсе пабачаць (гэта ўсё аднаразовае). Калi б сп. П. Латушка чытаў каменты, напiсаў бы што зараз у свядомасцi грамадства не iснуе “гiстарычнай бесперапыннай сцежкi народа”, так урыўкi (Полацк, ВКЛ, РП, Касцюшка, Калiноўcкii i г.д.) i калi будзе фiльм пра адзiн з урыўкаў, то яны стануць больш раз’яднанымi. Трэба аб’ядноўваць розныя перыяды! Хто з прысутных успомнiць шэраг Князёў ВКЛ (хто чый сын, тата, дзед?)?\n31. Мітрафан Патоцкі Says:\nЛіпень 23rd, 2010 at 14:31\nУ кнізе Вітаўта Чаропкі “Ўладары Вялікага Княства” што ні разьдзел, то сцэнар для дакумэнтальнага фільма.\nЗагадзя прашу прабачэння за мо празьмерную цікаўнасьць, але ж так і карціць спытаць у шаноўнага Паўла Паўлавіча “А чаму б усё-такі не зрабіць фільм пра Вітаўта? Як-ніяк намер быў проста выдатны.”\n32. alternatyva Says:\nЖнівень 5th, 2010 at 10:35\nтрэба адразу навучыцца зыдмаць! а пасьля ўжо думаць, пра што здымаць…\n33. Алег Says:\nЖнівень 18th, 2010 at 15:04\nПра жыццё Ларысы Геніюш будзе вельмі цікава!!!! (за аснову можна ўзяць яе кнігу – споведзь)\n34. Grenader Says:\nЖнівень 27th, 2010 at 09:28\nБлизится 200-летие Отечественной войны 1812 года. Для беларусов это была гражданская война. Идеи возобновления ВКЛ будоражили умы. Потеря Великой армии Наполеона во время переправы через Березину и по дороге до Вильно. Потеря Кремлёвских сокровищ Наполеона. Масса идей. Всё сразу не охватишь. Но с чего-то начинать надо. Латушке респект и уважуха!!!\n35. Андрусь Says:\nВерасень 26th, 2010 at 16:01\nПрапаную зняць мастацкі фільм пра лівонскую вайну,пра тое як мы з палякамі і жамойтамі Маскву бралі\nПра гетмана Астрожскага, пра Януша Радзівіла\nПра бітву на Крапіўне.. шмат чаго ёсьць… тэм мора- было б жаданьне і грошы\n. дарэчы доўга яшчэ, пакуль прычакаем аддадзім Богу душу


«Маладзечна» – 2012\n7 – 10 чэрвеня 2012\nГалоўная падзея: фестываль, прысвечаны 130-годдзю з дня нараджэння класікаў беларускай літаратуры Янкі Купалы і Якуба Коласа, было прынята рашэнне аб штогадовым правядзенні фестывалю.\nПершай канцэртная праграмай фестывальных дней стаў канцэрт Заслужанага аматарскага калектыву сімфанічнага аркестра Маладзечанскага дзяржаўнага музычнага каледжа імя М.К. Агінскага пад кіраўніцтвам Р.Сарокі.\nУ гэты ж дзень у Мінскі абласным выканаўчым каміцеце прайшла прэс-канферэнцыя для прадстаўнікоў рэспубліканскіх і мясцовых СМІ.\nУпершыню ў Маладзечне падчас фестывалю гледачы ўбачылі рок-оперу “Курган” паводле паэмы Я.Купалы на музыку І.Лучанка. Прайшоў канцэрт Заслужанага калектыву Рэспублікі Беларусь Дзяржаўнага ансамбля танца Беларусі.\nУ Амфітэатры адбыўся гала-канцэрт “Дзве яркія зоркі” Заслужанага калектыву Нацыянальнага акадэмічнага канцэртнага аркестра Беларусі, прысвечаны 130-годдзю Я.Купалы і Я.Коласа. На музычным падвор’і Маладзечанскага музычнага каледжа імя М.К.Агінскага прайшлі “Паэтычныя сустрэчы” з удзелам беларускіх паэтаў, у Палацы культуры – канцэрт дзіцячых калектываў і юных чытальнікаў з розных абласцей краіны і г.Мінска “Край мой родны!”. У філіяле дзяржаўнага літаратурнага музея Я.Купалы ў Вязынцы адбыліся паэтычныя чытанні з удзелам беларускіх паэтаў. На базе раённай цэнтральнай бібліятэкі імя М.Багдановіча была арганізавана прэзентацыя новых выданняў да юбілею класікаў, у якой прынялі ўдзел прадстаўнікі Міністэрства інфармацыі РБ, члены ГА “Саюз пісьменнікаў Беларусі” і інш.\nЗаключны дзень фестываля пачаўся ў музычным каледжы канцэртам “Хіт-класіка беларускай музыкі” ў выкананні творчых калектываў Нацыянальнага канцэртнага аркестра Беларусі. Акрамя гэтага быў задзейнічаны і Мінскі абласны тэатр лялек “Батлейка”, дзе дэманстраваўся спектакль для сямейнага прагляду “Цудоўная дудка”. У Палацы культуры прайшоў канцэрт джазавай музыкі і песні, а вечара адбылося закрыццё ХІІ Нацыянальнага фестывалю беларускай песні і паэзіі. На сцэне Амфітэатра адбылося ўзнагароджванне пераможцаў Рэспубліканскага конкурсу маладых выканаўцаў беларускай эстраднай песні: пераможцай стала Дар’я Шульгіна.\nУ Маладзечне была арганізавана выяздная студыя. Прамая трансляцыя адкрыцця фестывалю адбылася 9 чэрвеня ў эфіры Першага нацыянальнага канала Беларускага радыё, а 15 і 16 чэрвеня на канале “Беларусь 1” можна было ўбачыць тэлеверсіі ўсіх асноўных мерапрыемстваў.


«Мы за сумленнае размеркаванне выплат». У Гродне медыкі хуткай звярнуліся ў Міністэрства аховы здароўя\nГродзенскія медыкі абураныя нявыплатай надбавак за працу з інфекцыямі. 21 траўня супрацоўнікі «хуткай» адправілі ў Міністэрства аховы здароўя калектыўны зварот. Ліст падпісалі каля 200 работнікаў Гродзенскай абласной станцыі хуткай медыцынскай дапамогі.\nНа ўмовах ананімнасці адзін з супрацоўнікаў «хуткай» у Гродне распавёў Hrodna.life, што не ўсе медыцынскія работнікі атрымалі надбаўкі паводле ўказу № 131 (за працу ва ўмовах, звязаных з інфекцыямі. — рэд.).\n«Мы за сумленнае размеркаванне абяцаных выплат. Падштурхнула на зварот тое, што некалькі работнікаў атрымалі выплаты, але нават і не тыя, пра што казаў прэзідэнт. А працуюць з Covid усе, вадзіцелі ў тым ліку».\nМедык кажа, што дайшло да таго, што ў калектывах супрацоўнікі пачынаюць сварыцца з-за выплат і з-за таго, хто будзе вазіць людзей з каранавірусам, за што прадугледжаны надбаўкі.\n«Я іх разумею — усе хочуць зарабіць»\nКіраўніцтва хуткай дапамогі і абласнога прафсаюза 22 траўня правялі гутарку з супрацоўнікамі ў актавай зале БХМД. Галоўны ўрач абласной станцыі хуткай медыцынскай дапамогі Аляксандр Байгін распавёў Hrodna.life, як налічваюцца выплаты.\n«Мы выплачваем ўсё, што павінныя тым, хто працуе з каранавірусам. Усе згодна з указам прэзідэнта. Але ёсць супрацоўнікі, якія жадаюць, не працуючы з інфекцыямі, атрымліваць надбаўкі. Я іх разумею — усе хочуць зарабіць, але на такое парушэнне пайсці не магу. Вось з-за гэтага і атрымліваецца разлад. Што тычыцца выездаў, то на іх адпраўляюць профільныя брыгады — тых, хто вольны, а не нейкія выбарачныя».\nПаводле афіцыйных звестак Міністэрства аховы здароўя, па стане на 18 лістапада ў Беларусі пацверджана 118 008 выпадкаў каранавіруса (1309 за апошнія суткі), ачунялі і выпісаны 98 318 пацыентаў, памёрлі 1067 чалавек (7 за апошнія суткі).\nУладзімір Каранік зноў гаворыць пра плато па COVID-19. Але колькасць тых, хто захварэў у Гродне не раскрывае\nУ Беларусі – 401 выпадак COVID-19 за суткі. Мінздраў: краіна гатова да другой хвалі каранавіруса\n« У Беларусі пацвердзілі 34 303 выпадкі каранавіруса — і смерць ад яго ў 190 чалавек


Навічок мінскага "Дынама" Цярэшчанка згуляе супраць "Ёкерыта"\nГалоўны трэнер каманды чакае, што новы гулец праявіць свае лідарскія якасці ў камандзе. 28.11.2018, Sputnik Беларусь\nспорт, у беларусі, навіны , галоўнае, хк дынама (мінск)\n© Photo : ХК "Динамо-Минск"Галоўны трэнер мінскага ХК "Дынама" Андрэй Сідарэнка\nГалоўны трэнер каманды чакае, што новы гулец праявіць свае лідарскія якасці ў камандзе.\nМІНСК, 28 ліс - Sputnik. Расійскі форвард Аляксей Цярэшчанка згуляе ў складзе мінскага "Дынама" супраць фінскага "Ёкерыта" 28 лістапада на "Мінск-Арэне", паведамілі ў прэс-службе "зуброў".\nКітараў: пра беларускіх легіянераў у КХЛ і апошнія матчы "Дынама"\n23 лістапада 2018, 16:55\nСёння стала вядома, што мінчане падпісалі пробнае пагадненне з трохразовым чэмпіёнам свету. Да 7 снежня трэнерскі штаб "бела-сініх" вызначыцца з будучыняй Цярэшчанкі ў камандзе.\n"Ён згуляе з "Ёкерытам". Размаўляў з Аляксеем. Гэта вопытны хакеіст і адказны чалавек, які заўсёды быў у камандзе лідарам, з'яўляўся сувязным звяном у калектыве", - сказаў галоўны трэнер мінскага "Дынама" Андрэй Сідарэнка.\nНастаўнік выказаў надзею, што 37-гадовы пачатковец "зуброў" праявіць лідэрскія якасці ў "Дынама-Мінск".\n"А пра функцыянальны стан Цярэшчанкі яшчэ рана рабіць высновы", - сказаў ён.\nСідарэнка таксама пракаментаваў размяшчэнне на драфт адмоваў нападнікаў Дзяніса Казіёнава і Андрэя Сцяпанава. Па словах галоўнакамандуючага, хакеісты не апраўдалі чаканняў. "Давалі ім час праявіць сябе, але ў іх не атрымалася", - сказаў Сідарэнка.\nМінчане пасля 32 матчаў у рэгулярным чэмпіянаце КХЛ займаюць 11-е месца ў табліцы Заходняй канферэнцыі - у актыве "бела-сініх" 20 ачкоў.


"Медуза": у Крамлі зноў абмяркоўваюць штурм Кіева | Навіны Беларусі | euroradio.fm\nГалоўная / "Медуза": у Крамлі зноў абмяркоўваюць штурм Кіева\nІ спадзяюцца за некалькі месяцаў "давесці вайну ва Украіне да перамогі"...\nНа фоне прасоўвання расійскіх войскаў на Данбасе ў Адміністрацыі расійскага прэзідэнта з'явілася надзея за некалькі месяцаў "давесці вайну ва Украіне да перамогі". Аб гэтым піша "Медуза" са спасылкай на свае крыніцы ў Крамлі.\nДа канца траўня (гэта значыць, у бліжэйшыя 4 дні) Масква збіраецца аб'явіць аб поўным кантролі над Данецкай і Луганскай абласцямі. Не выключана, што гэта можа адбыцца, бо цяпер Украіна кантралюе ўсяго каля 5% тэрыторыі Луганскай і крыху больш за 40% Данецкай вобласці.\n"Праграмай-максімум" у Крамлі лічаць узяцце Кіева, хоць расійскі наступ на сталіцу Украіны скончыўся правалам яшчэ ў сакавіку.\n"Мы ўсё адно іх [украінцаў] дакалупаем. Хутчэй за ўсё, да восені ўжо ўсё скончыцца", — мяркуе адзін з суразмоўцаў "Медузы". Пры гэтым, заўважае выданне, раней Крэмль быў асцярожны ў ацэнках і прызнаваў, што не бачыць варыянтаў заканчэння баявых дзеянняў ва Украіне.\nЯк бачаць наступленне на Кіеў суразмоўцы "Медузы?" Не выключаюць, што на вайну могуць быць масава адпраўлены "тэрміноўшчыкі". "Пакуль ваююць у асноўным кантрактнікі. Іх хапае для адносна павольнага прасоўвання [па Украіне]. Але калі рухацца трэба будзе хутчэй, можна задзейнічаць тэрміновую службу. Гэта ўсё роўна армія", — разважае блізкая да АП крыніца выдання.\nСуразмоўца дадае, што ўсеагульнай мабілізацыі ў Расіі чакаць не варта: у Крамлі асцерагаюцца ісці на такі крок, бо ён можа ўдарыць па рэйтынгу ўладаў і асабіста Пуціна.\nДа таго ж, у Крамлі лічаць, што ў выпадку зацяжной вайны заходнія краіны ці наўрад працягнуць гэтак жа маштабна падтрымліваць Украіну фінансамі і ўзбраеннем. "Рана ці позна Еўропе надакучыць дапамагаць — гэта і грошы, і вытворчасць зброі, якая самім больш патрэбная. Бліжэй да восені трэба будзе дамаўляцца [з Расіяй] па газе і нафце да ацяпляльнага сезона", — перакананы суразмоўца "Медузы".\n"Цяпер здаецца, што на фронце мала што адбываецца. Што расійскае войска бярэ нейкія другарадныя населеныя пункты. Што ў яго ёсць нейкія праблемы. Але гэтае адчуванне ствараецца таму, што ўкраінцы адразу не здаліся, як многія думалі. Так, бліцкрыгу не выйшла, бачныя нейкія пралікі. Але гэта не азначае, што перамогу атрымаць не выйдзе", — запэўнівае адзін з блізкіх да АП суразмоўцаў "Медузы". "Рэсурсаў у Расіі ад пачатку больш [чым ва Украіны без падтрымкі Захаду]", — дадае яшчэ адзін.\nУ начным звароце да ўкраінцаў прэзідэнт Уладзімір Зяленскі паабяцаў, што Данбас зноў будзе ўкраінскім.\nСітуацыю ў рэгіёне ён назваў "вельмі-вельмі складанай". "Акупанты спрабуюць дасягнуць хаця б на 100 дзён вайны тых мэт, якія збіраліся рэалізаваць за першыя дні пасля 24 лютага", — сказаў прэзідэнт. Паводле яго слоў, у Данбасе сканцэнтравана максімум расійскай артылерыі і рэзерваў.\n"Калі акупанты думаюць, што Ліман або Севераданецк будуць іх, то яны памыляюцца. Данбас будзе ўкраінскім", — заявіў прэзідэнт.


Галоўная » Навіны » Школа маладога пісьменніка пабывала ў Магілёве\nДата публікацыі: 27.06.2014\nУ Магілёве: вецер прахалодны, настрой бадзёры!\nУ складзе “літаратурнага дэсанту” — сем навучэнцаў Школы з Гародні, Гомеля, Магілёўскага раёна, Мінска, а таксама адна з каардынатарак Школы Алена Казлова (Анка Упала) і паэтка Віка Трэнас. Вечарына прайшла ў межах грамадскай культурніцкай кампаніі “Будзьма беларусамі!”\nСустрэлі гасцей сябры гарадскога літаратурнага клуба “Святліца” на чале з Тамарай Аўсяннікавай, Старшыня магілёўскага абласнога аддзялення СБП Мікола Яцкоў, паэтка Ала Яцкова, старэйшыя пісьменнікі Міхась Булавацкі, Эдуард Мядзведскі, малады паэт Аляксей Карпенка ды іншыя.\nСустрэча з Тамарай Аўсяннікавай і дзяўчатамі з клуба "Святліца".\nТамара Аўсяннікава, Ала і Мікола Яцковы.\nСёлета маладыя аўтары пад кіраўніцтвам выкладчыкаў Наталкі Бабінай, Ганны Бутырчык і Людмілы Рублеўскай асвойвалі ў Школе маладога пісьменніка майстэрства прозы. Але на імпрэзе дзяўчаты і хлопцы чыталі і апавяданні, і вершы.\nВольга Агапонава (Гародня), Лілія Гусарава (Магілёўскі р-н), Артур Камароўскі (Гародня), Анастасія Кацюргіна (Гомель) выступілі і з празаічнымі, і з паэтычнымі тэкстамі.\nБольшасць навучэнцаў Школы пачыналі пісаць па-руску, але цяпер спрабуюць па-беларуску, ці, прынамсі, перакладаюць свае творы на родную мову. Нехта піша паралельна на дзвюх мовах, як, напрыклад, Воля Агапонава.\nВоля Агапонава, Ліля Гусарава, Стася Кацюргіна.\nНа пытанне, наколькі складана існаваць адначасна ў дзвюх розных ментальнасцях, дзяўчына адказала, што асабіста для яе гэта спосаб бачыць свет больш разнастайным, бо ёсць тэмы, асвятляць якія можна толькі па-руску, або ў іншым выпадку — толькі па-беларуску.\nЦягам імпрэзы пісьменнікі і чытачы не аднаразова абмяркоўвалі з’яву білінгвізму і яе ўплыў на творчасць і мысленне, што актуальна для нашага грамадства ўжо колькі стагоддзяў і па сённяшні дзень.\nМікіта Волкаў, Павел Якуць.\nМікіта Волкаў і Павел Якуць прачыталі свае беларускамоўныя апавяданні, а Міраслаў Шапавалаў — рускамоўнае. Зрэшты, усе — і хлопцы, і дзяўчаты аднолькава добра былі прынятыя гледачамі, іх выступленні запомніліся непадробнай шчырасцю, эмацыйнасцю, артыстызмам.\nМіраслаў Шапавалаў, Артур Камароўскі, Воля Агапонава.\nПісьменніца Алена Казлова (Анка Упала) як адна з мадэратарак навучання распавяла пра арганізацыю працы Школы і адказала на пытанні сваіх землякоў. Паэтка Віка Трэнас праанансавала свежы, 70-ты нумар часопіса “Дзеяслоў” і прачытала некалькі новых вершаў.\nНа заканчэнне сустрэчы свае творы прачыталі выхаванцы гарадскога літаратурнага клуба “Святліца”, а аўтары найлепшых пытанняў, зададзеных гасцям, атрымалі падарункі ад грамадскай культурніцкай кампаніі “Будзьма беларусамі!”.\nТэкст ВТ, фота Алены Казловай для lit-bel.org


Памяц Вктара Крывога...\nПамяці Віктара Крывога...\nСумная навіна напаткала нас сёння. Пайшоў з жыцця Віктар Іванавіч Крывой, былы дырэктар юрыдычнага дэпартаменту беларускага парламенту. Віктар Іванавіч з’яўляўся прафесіяналам вышэйшай пробы. Дастаткова сказаць, што гэта быў адзіны доктар юрыдычных навук па працоўнаму праву ў нашай краіне. Ён спрычыніўся да падрыхтоўкі цэлага шэрагу законаў, якія леглі ў аснову працоўнага заканадаўства Беларусі ад пачатку набыцця ёю незалежнасці. Ужо гэтага было б дастаткова, каб грунтоўна ўвайсці ў яе гісторыю. Але мы будзем памятаць Віктара Іванавіча не толькі як непараўнальнага прафесіянала, а перад усім – як грамадзяніна з вялікай літары. Як сумленны і шчыры чалавек, ён не мог мірыцца з дэградацыяй працоўнага заканадаўства ў краіне і дэградацыяй асоб, якія ўвасаблялі сабой гэты працэс, зрабіўшы выбар на карысць каньюнктуры.\nМенавіта на гэтай глебе мы з ім блізка зышліся падчас пагрозы перанясення дэкрэту №29 аб кароткатэрміновых кантрактах і дэкрэту №5 аб празмерных пакараннях працоўных у Працоўны кодэкс. І ў тым, што цэлыя тры гады ўлада не рашалася зрабіць гэты крок, тое, што ў канчатковы варыянт закона не трапілі найбольш драконаўскія захады, безумоўна, вялікая роля належыць нашым сумесным намаганням і асабіста прынцыповай пазіцыі Віктара Іванавіча. Ён не цырымоніўся ў выразах падчас кантактаў з чыноўнікамi Мінпрацы і дэпутатамі ПП НС, якія бралі на сябе ганебную ініцыятыву прасоўваць скандальны закон, і даваў ім у вочы бязлітасныя характэрыстыкі як людзям, якія дзеля асабістых інтарэсаў гандлююць сумленнем і ставяць пад пагрозу таталітарызму сферу працоўных адносін краіны і будучыню нашых дяцей і ўнукаў. Падчас гэтай эпапеі барацьбы за захаванне правоў працоўных мы сталі блізкімі сябрамі з Віктарам Іванавічам, і таму такім болем адгукнулася ў сэрцы горкая навіна, што ён зышоў з жыцця.\nРазвітваючыся сёння з сапраўдным чалавекам і грамадзянінам Беларусі, хочацца сказаць толькі адно: лепшай памяццю для Віктара Іванавіча Крывога стане, калі аднойчы мы зробім тое, за што ён так аддана змагаўся – узновім законнасць для працоўных, вернем ім іх правы. Каб ніколі і ніхто больш не меў спакусу рабіць з беларускіх рабочых прыгонных, рабоў. Спі спакойна, дарагі сябар! Хай будзе пухам табе родная беларуская зямелька!


XVІІ Міжнародныя кнігазнаўчыя чытанні\nМіжнародныя кнігазнаўчыя чытанні з’яўляюцца адной з галоўных пляцовак краіны для абмеркавання вынікаў навуковых даследаванняў па пытаннях кніжнай культуры і кніжнай спадчыны. Канферэнцыя дасягнула сапраўды высокага ўзроўню, набыла вялікую папулярнасць і збірае даследчыкаў кнігі з розных краін свету. Усіх яе ўдзельнікаў аб’ядноўвае нязменная цікавасць да кніжнай культуры Беларусі, яе гісторыі, дасягненняў і перспектыў.\nКола пытанняў, запланаваных для абмеркавання на сёлетняй канферэнцыі, ахоплівае ўсе важныя аспекты развіцця беларускай кніжнай культуры ад старадаўніх рукапісаў да выкарыстання сучасных інфармацыйных тэхналогій на ўсіх этапах існавання кнігі.\nУ праграме – больш 80 дакладаў ад навукоўцаў з 8 краін. Канферэнцыя адбудзецца ў жывым фармаце, а таксама прадугледжвае анлайн-трансляцыю і дыстанцыйнае далучэнне аддаленых удзельнікаў.\nУрачыстае адкрыццё мерапрыемства і пленарнае пасяджэнне: 22 красавіка ў 10.00 у зале 307 (3-ці паверх).


Святкаваў пасёлак — Житковичи. Новае Палессе. Районная газета\n15.09.2010 54 admin 0 Comment\nДа першай нядзелі верасня штогод загаддзя з вялікай адказнасцю рыхтуюцца работнікі адкрытага акцыянернага таварыства “Жыткавіцкі торфабрыкетны завод”, паколькі ў гэты дзень адзначаецца свята працаўнікоў нафтавай, газавай і паліўнай прамысловасці. Да таго ж па даўняй добрай традыцыі ў населенным пункце Чырвонае яно заўсёды становіцца святам усяго пасёлка.\nНе стала выключэннем і нядаўняе чарговае свята: прыўзнятая атмасфера панавала ў кожнай кватэры, кожным двары. У мясцовым доме культуры торфабрыкетчыкаў з іх прафесійным святам павіншавалі дырэткар ААТ “Жыткавіцкі торфабрыкетны завод” Міхаіл Малочка, намеснік старшыні райвыканкама Сяргей Таболіч, другія выступоўцы. Былі зачытаны віншаванні ад канцэрна, іншых прадпрыемстваў.\nЦікавую, змястоўную праграму жыхарам і гасцям пасёлка прапанавалі самадзейныя артысты Драгічынскага Дома культуры Брэсцкай вобласці. Былі наладжаны таксама забаўляльная праграма і спартыўныя мерапрыемствы.\nАдчувальную спонсарскую дапамогу для правядзення свята аказаў дырэктар унітарнага прадпрыемства “Рытм-будсервіс” Віктар Шэйка.\n← Открываются рабочие места\nПрацуе новы ўчастак →\n27.12.2017 Новае Палессе 0


Опубликовано: 06.06.2020 07:10:00\nЁн у тым, каб захаваць усё, створанае цэлымі пакаленнямі прафесіяналаў\nПершыя меліярацыйныя каналы на беларускіх землях пракладзены паўтара стагоддзя таму назад пад кіраўніцтвам расійскага геадэзіста генерала Іосіфа Жылінскага. У 1910 годзе ў Мінску пачала дзейнічаць балотная станцыя. У канцы мінулага стагоддзя, калі ў рэспубліцы пачаўся масавы наступ на забалочаныя землі, яна была пераўтворана ва Усесаюзны навукова-даследчы балотны інстытут, дзе навуковымі даследаваннямі займаліся звыш 800 спецыялістаў.\nНа выпрабаванні меліярацыйнай устаноўкі дырэктар Інстытута меліярацыі Аляксандр АНЖАНКОЎ і вядучы навуковы супрацоўнік, дацэнт Мікалай ПАГОДЗІН.\nЗа шматлікія навукова-практычныя дасягненні калектыў адзначаны ордэнам Працоўнага Чырвонага Сцяга. Зараз інстытут меліярацыі ўваходзіць у састаў Навукова-практычнага цэнтра па земляробству Нацыянальнай акадэміі навук Беларусі. Узначальвае інстытут кандыдат тэхнічных навук Аляксандр Анжанкоў, з якім напярэдадні прафесійнага свята гутарыць карэспандэнт «СГ».\n— Аляксандр Сяргеевіч, якія зараз асноўныя напрамкі дзейнасці калектыву?\n— Як і сто гадоў таму, галоўны — меліярацыя. Распрацоўваем высокаэфектыўныя энерга- і рэсурсазберагальныя тэхналогіі эксплуатацыі, аднаўлення і рэканструкцыі меліярацыйных сістэм, ствараем высокаэфектыўныя занальныя сістэмы земляробства на абноўленых масівах з мэтай забеспячэння рацыянальнага выкарыстання прыродных рэсурсаў. Наш інстытут адзіны ў Беларусі распрацоўвае стандарты, тыпавыя праекты і іншыя нарматыўныя дакументы для меліярацыйнай галіны. Без іх немагчымы правядзенне меліярацыйных работ і эксплуатацыя абноўленых плошчаў. Рэгіёны рэспублікі неаднародныя па глебаваму складу: ад пяскоў да суглінкаў, шмат тарфянікаў. Спецыялісты выпрацоўваюць рэкамендацыі па эксплуатацыі зямель. Раней на аб’ектах закладвалі керамічны дрэнаж. Выпуск яго спынены. Масава сталі прымяняцца гафрыраваныя поліэтыленавыя трубы.\nЦесна ўзаемадзейнічаем з калегамі з іншых профільных інстытутаў. На 160-гектарным участку ў Акцябрскім раёне пад кіраўніцтвам вядучага навуковага супрацоўніка Аляксандра Мітраховіча выпрабоўваем метад двухбаковага воднага рэгулявання. Замест адкрытых каналаў абсталяваны падземныя трубаправоды і водаспускныя калодзежы. На такіх масівах можна прымяняць высокаэфектыўную шыроказахопную тэхніку.\nДругі не менш важны накірунак — лугаводства. Ад правільнай эксплуатацыі лугоў і пашаў залежыць экспартны патэнцыял краіны, без травяных кармоў немагчыма развіваць жывёлагадоўлю. Праблемамі лугаводства займаюцца тры доследныя лабараторыі. Нарматывамі мы ахопліваем усю рэспубліку.\n— Масавы наступ на балоты ў асноўным праводзіўся ў другой палове мінулага стагоддзя. Зараз большасць меліярацыйных аб’ектаў патрабуюць рамонту ці рэканструкцыі. Без абгрунтаваных парад навукоўцаў тут не абыйсціся.\n— Гэтым займаюцца дзве спецыялізаваныя лабараторыі: удасканалення і эксплуатацыі меліярацыйных сістэм. Эксперыментальна вырабляем сродкі для відэадыягностыкі цяжкадаступных аб’ектаў. Распрацавана ўнікальная мадэль машыны УПК-75, прызначаная для ачысткі труб-рэгулятараў і пераездаў праз меліярацыйныя каналы. На перакрыжаванні каналаў і дарог пракладзены трубы дыяметрам менш за метр. Пасля зацягвання глеем іх немагчыма пачысціць, таму іх замяняюць на новыя. А гэта дататковыя затраты і нязручнасць. Вынаходнік Мікалай Пагодзін вырабіў лафет з помпай, што дае магчымасць хутка ачышчаць трубаправоды. Выпрабоўваем і прыстасаванне для даследавання падводных аб’ектаў.\n— А ці абменьваецеся вопытам з замежнымі калегамі?\n— Падтрымліваем цесную сувязь з расійскімі і прыбалтыйскімі калегамі. Вясной нашу дэлегацыю прымалі ў падкамітэце па меліярацыі Дзярждумы Расіі. Нам было там чым падзяліцца. Яшчэ ў 2000 годзе Прэзідэнт вызначыў меліярацыю як адну з найбольш важных спраў народнай гаспадаркі. У рэспубліцы меліяравана амаль 3 мільёны гектараў сельскагаспадарчых зямель. Вучоныя інстытута садзейнічаюць іх эфектыўнаму выкарыстанню.\n— Што новае перанялі ў замежных калег?\n— Пераймаем вопыт вядзення маніторынгу і мадэлявання меліярацыйных аб’ектаў. Без ведаў іх гісторыі немагчыма прагназаваць выкарыстанне на перспектыву. Гэтым у нас займаюцца спецыялісты пад кіраўніцтвам загадчыка лабараторыі Мікалая Вахоніна.\n— А чым цікавяцца замежныя навукоўцы ў вас?\n— Вучацца арганізацыі працы. З савецкіх часоў захаваўся ў нас парадак дзейнасці меліярацыйных структур. Замежных калег цікавяць нашы рэсурсазберагальныя тэхналогіі і тэхнічныя сродкі па абслугоўванні меліярацыйных сістэм.\n— Вы дзявяты год працуеце ў Інстытуце меліярацыі. Нядаўна ўзначалілі яго. Якой бачыцца перспектыва дзейнасці калектыву?\n— Плануем пашыраць вытворчасць распрацовак, якія дазволяць эканоміць рэсурсы пры эксплуатацыі і рэканструкцыі меліярацыйных сістэм. І надалей будзем эксперыментаваць з выпрацоўкай сродкаў малой механізацыі, дыягнастычнага абсталявання, стварэння сістэм з выбарачным дрэнажом, канструкцый двухбаковага водарэгулявання, падрыхтоўкай нарматыўных дакументаў. Дзейнасць вучоных запатрабавана, і мы імкнемся годна весці справу.\n— Са святам вас, Аляксандр Сяргеевіч, і ўвесь творчы калектыў вучоных-даследнікаў.\nВ Москве - очередной этап снятия ограничений\nФормула-1. Гран-при Штирии. Победный дубль «Мерседес» и двойной сход «Феррари»\nФутбол. «Динамо» добилось минимальной победы над «Минском» в столичном дерби\nВ Беларуси может быть создана собственная лоукост-компания\nМинтранс: «Надо отвязывать дорожный сбор от техосмотра, и он будет отвязан»\nНа НПЗ в Иране произошел пожар


6 знакаў, што прыйшоў час адмовіцца ад праграмнага забеспячэння для аналітыкі | Martech Zone\nДобра распрацаванае праграмнае рашэнне для бізнес-аналітыкі (BI) мае вырашальнае значэнне для любой арганізацыі, якая хоча вызначыць рэнтабельнасць інвестыцый у Інтэрнэце.\nНяхай гэта будзе адсочванне праектаў, маркетынгавая кампанія па электроннай пошце альбо прагназаванне, але кампанія не можа квітнець без адсочвання абласцей росту і магчымасцей шляхам справаздачнасці. Праграмнае забеспячэнне для аналітыкі будзе каштаваць часу і грошай толькі ў тым выпадку, калі яно не здыме дакладных здымкаў эфектыўнасці бізнесу.\nПаглядзіце на гэтыя шэсць прычын адмовіцца ад адной аналітыка праграмнае забеспячэнне на карысць больш эфектыўнага.\n1. Заблытаны карыстацкі інтэрфейс\nПерш чым прыступаць да праграмнага забеспячэння BI, папытайцеся супрацоўнікаў праверыць яго і паглядзець, ці можна лёгка ўключыць карыстацкі інтэрфейс у іх працоўны працэс. Нязграбны карыстацкі інтэрфейс сапраўды можа запаволіць працэс справаздачнасці: супрацоўнікі павінны прытрымлівацца заблытанага шляху для дасягнення вынікаў. Групы, якія працуюць разам з праграмным забеспячэннем BI, павінны мець выразны, паслядоўны працэс, каб намаганні людзей не перакрываліся і не гублялі часу.\n2. Занадта шмат дадзеных\nІншым падзеннем для многіх праграмных рашэнняў BI з'яўляецца тое, што праграма прадастаўляе занадта шмат неапрацаваных дадзеных, не ператвараючы іх у рэальную інфармацыю. Менеджэры і кіраўнікі каманд павінны хутка адрозніваць тыя сферы, якія добра працуюць, і тыя, якія патрабуюць увагі. Сутыкнуўшыся са сцяной лічбаў, супрацоўнікі могуць марнаваць каштоўны час на складанне справаздач, якія можна зразумець.\n3. "Адзін памер падыходзіць усім"\nНе кожны бізнес працуе аднолькава, і кожная арганізацыя мае пэўныя паказчыкі, якія адпавядаюць яе патрэбам. Праграмнае забеспячэнне BI павінна быць наладжвальным, каб менеджэры маглі адфільтраваць шум і засяродзіцца аналітыка, якая сапраўды важная. Напрыклад, кампаніям, якія прадастаўляюць паслугі, не трэба вывучаць паказчыкі дастаўкі і закупак, калі яны кіруюць якім-небудзь матэрыяльным запасам. Аналітыка павінна адпавядаць аддзелам, якія выкарыстоўваюць дадзеныя.\n4. Занадта спецыялізаваны\nПаколькі кампаніі шукаюць ідэальную праграму BI, ім трэба пазбягаць аналітыка інструменты, якія занадта сфакусаваны. Хоць сістэма справаздачнасці можа пераўзыходзіць паказчыкі эфектыўнасці працы супрацоўнікаў, яна можа быць жудаснай пры апрацоўцы іншых аперацыйных працэсаў. Кампаніям неабходна правесці шырокае даследаванне BI-рашэнняў, каб пераканацца, што праграмнае забеспячэнне не грэбуе галінамі, якія фірма павінна ўважліва вывучыць.\n5. Адсутнасць абнаўленняў\nНадзейныя распрацоўшчыкі праграмнага забеспячэння заўсёды распрацоўваюць такія блізкія абнаўленні, як выпраўленні бяспекі, АС абнаўлення сумяшчальнасці, і выпраўленні памылак. Галоўная прыкмета беднага аналітыка сістэма - адсутнасць абнаўленняў, а гэта азначае, што распрацоўшчыкі праграмнага забеспячэння не карэктуюць прадукт у адпаведнасці са зменлівымі патрэбамі бізнесу.\nПасля выхаду абнаўлення праграмнага забеспячэння яно павінна ўзмацніць бяспеку ад новых лічбавых пагроз і забяспечыць бяспеку дадзеных кампаніі. Абнаўленні звычайна паляпшаюць працоўны працэс, дазваляюць супрацоўнікам хутчэй ствараць справаздачы і выпускаць больш важную інфармацыю. Вы павінны праверыць вэб-сайты праграмнага забеспячэння, каб убачыць, як часта іх прадукт абнаўляецца, і атрымаць уяўленне аб тым, наколькі актуальным з'яўляецца рашэнне.\n6. Інтэграцыйныя праблемы\nКампаніі належаць на шэраг праграмных рашэнняў, у тым ліку Базы дадзеных CRM, POS-сістэмы і праграмнае забеспячэнне для кіравання праектамі. Калі аналітыка рашэнне не можа быць інтэгравана ў ваша тэхналагічнае асяроддзе, вы марнуеце час, спрабуючы перанесці дадзеныя з іншых сістэм уручную.\nКампаніі павінны пераканацца, што рашэнне BI добра інтэгруецца з існуючым абсталяваннем, аперацыйнымі сістэмамі і праграмным забеспячэннем.\nКалі кампаніі адаптуюцца да лічбавай эры, прыстасоўваючы працэсы да больш высокіх хуткасцей, прадпрыемствы могуць заставацца канкурэнтаздольнымі з дакладнасцю Рашэнне BI. Калі вашы бягучыя паказчыкі састарэлі, неахайныя, узважаныя староннімі дадзенымі ці проста незразумелыя, прыйшоў час перайсці на лепшае рашэнне.\nІдэальны аналітыка рашэнне можа падштурхнуць кампанію да гульні, дазваляючы ёй узяць на ўзбраенне эфектыўныя працэсы, страціць неэфектыўную практыку і рухацца да найбольшай рэнтабельнасці.


Культура - Міхайлаў, якому не патрэбен псеўданім\nДля конкурсу — Элвіс, "Чырвоная ружа" і "Вуціца"\n— Усе гэтыя песні, пэўна, будуць у апрацоўцы-аранжыроўцы Пятра Ялфімава? Вы ў яго вучыліся, але падтрымліваеце добрыя стасункі і зараз...\n— Насамрэч, пасля заканчэння навучання мы амаль год не бачыліся. А цяпер, пры падрыхтоўцы да конкурсу, заняткі ўзнавіліся, за што я яму вельмі ўдзячны. Яшчэ на першым курсе ён мяне заўважыў, узяў у свой клас, і цягам пяці гадоў навучыў многім прафесійным вакальным “фішкам”. Дарагога каштуе і тое, што Пётр калісьці сам быў удзельнікам конкурсу “Славянскага базару...”, атрымаў “абсалютны”, я нават сказаў бы — “эталонны”, Гран-пры. Магчымасць выкарыстоўваць яго аранжыроўкі і карыстацца ягонымі парадамі — сапраўдны падарунак лёсу!..\n— А што дала праца ў “Алюры”?\n— Найперш — вялікі сцэнічны досвед, які стаў для мяне новай прыступкай у творчасці. Я прыйшоў у ансамбль паўтара года таму, калі заканчваў навучанне. Калі на занятках асноўная ўвага скіроўвалася на вакал, дык тут мяне навучылі вольна трымацца на сцэне, адчуваць сцэнічную прастору, энергетыку залы, бо трэба было не толькі спяваць, але і рухацца, танцаваць, размаўляць — быць у поўным сэнсе слова артыстам. Я літаральна “паміраў” у харэаграфічным класе, але гэта дало свае вынікі. Тое, чым я сёння валодаю, — заслуга ўсіх маіх выкладчыкаў, пачынаючы з Дзмітрыя Сушко, які кіраваў эстраднай студыяй “Жывы гук” у Маладзечанскім палацы культуры. Зараз ён там не працуе, у яго свая творчая лабараторыя ў Мінску. А пазнаёміліся мы з ім, калі мне было сем гадоў. На той час я ўжо вучыўся ў музычнай школе, але мама прывяла мяне яшчэ і да Дзмітрыя Іосіфавіча. Тады тая студыя знаходзілася побач з 10-й школай, гэта была зусім маленькая каморка, але справа не ў сценах, а ў тым, што займаючыся ў студыі, я пачаў выходзіць на сцэну, удзельнічаць у сваіх першых конкурсах…\n— І што, так у дзяцінстве і вырашылі стаць музыкантам ?..\n— Са спортам я і зараз сябрую, рэгулярна хаджу ў трэнажорную залу. Дый адпачынак люблю актыўны... А ў дзяцінстве любіў глядзець на цягнікі. На чыгунку мяне прыводзіў дзядуля, распавядаў пра майго прадзеда, якога я не ведаў. Я пра гэта потым вершы напісаў — у рытміцы “Тараса на Парнасе”: “Прадзед мой машыністам быў, / Не ведаў лепшага стасунку. / З юнацтва да старых гадоў / Яго жыццём была чыгунка. / І я, як трошачкі падрос, / Душой да цягнікоў прырос”.\n— Мяркую, гэта далёка не адзіныя радкі, вамі напісаныя? Можа, ёсць і песні?\n— Будуць. Пакуль я проста занатоўваю вершы ў сшытак, не паспяваю нават іх як след адрэдагаваць. Але мелодыі да некаторых з іх у галаве “круцяцца”.\n— Разам з аранжыроўкамі-“мінусоўкамі” ці з аркестрам?\n— Аранжыроўкай я ніколі не займаўся. На гэта ёсць добрыя спецыялісты, у тым ліку сярод маіх сяброў. А спяваць з аркестрам — ні з чым не параўнальная асалода! Аркестр — гэта жывая душа, якую трэба разумець, і тады яна зразумее цябе…\n— Упершыню з аркестрам, здаецца, вы заспявалі на конкурсе ў Маладзечне? Не на сёлетнім, а два гады таму…\n— Так. Мне вельмі пашанцавала, што гэта быў калектыў народнага артыста Беларусі, прафесара Міхаіла Фінберга. Ён вельмі патрабавальны дырыжор і музыкант, і я ўдзячны яму за ўсе заўвагі ды падказкі, асабліва на цяперашнім этапе. Дый са многімі аркестрантамі ўжо паспеў пасябраваць. Асобная падзяка — стылісту Валянціне Цімафеевай з Нацыянальнай школы прыгажосці, з якой мы “складаем” мой знешні вобраз.\n— Такая мэтанакіраванасць на “Славянскі базар...” з’явілася толькі цяпер? Спачатку вы не падавалі заяўку на ўдзел — ваша кандыдатура ўзнікла тады, калі быў аб’яўлены другі тур адбору з прыцягненнем дадатковых удзельнікаў. Толькі не кажыце: маўляў, я і не думаў, а тут мяне, як у кіно, заўважылі “на вуліцы”, запрасілі...\n— Ды я штогод сачу за фестывалем і конкурсам у Віцебску! Але сёлета вырашыў удзельнічаць у Нацыянальным конкурсе ў Маладзечне, усю ўвагу скіраваў туды. Калі ж мне параілі далучыцца да другога адборачнага тура на Віцебск, адмовіцца я не мог, бо заўсёды марыў пра гэтую сцэну. “Славянскі базар ...” — гэта новая прыступка ў маім жыцці.\n— Калі вы так марыце пра сольную кар’еру, дык ці не думалі пра псеўданім? Справа ж не толькі ў Стасе Міхайлаве. У Запарожжы, калі меркаваць па запісах, выкладзеных у Інтэрнэце, ёсць ваш поўны цёзка — спявак Артур Міхайлаў…\n— Хай бяруць псеўданім іншыя, калі ім такое “суседства” нязручнае. І хай параўноўваюць мяне, калі хочуць, з тым жа Стасам Міхайлавым. Улічваючы ўзровень яго папулярнасці, гэта не так ужо і блага. Я ж, у сваю чаргу, паспрабую зрабіць усё, каб унесці ў нашу эстраду сваю “нотку”, каб мяне немагчыма было ні з кім параўноўваць і, тым больш, блытаць. А ад прозвішча свайго бацькі адмаўляцца не збіраюся. Для мяне гонар насіць гэтае імя!..\n— Тады можна больш падрабязна пра сям’ю? Вашы бацькі часам не музыканты?\n— Не, але ўсе цікавяцца музыкай ды іншымі мастацтвамі. Бацька заканчваў політэхнічны інстытут, ён у мяне — майстар на ўсе рукі, асабліва ў аўтамабільнай справе. Маці ў свой час скончыла музычную школу, працавала ў Палацы культуры чыгуначнікаў у Маладзечне, праводзіла конкурсы, вяла канцэрты, спявала сама — была звязана з артыстамі. Сёння для яе галоўным артыстам стаў я. Як і бацька, яна ва ўсім мне дапамагае, хвалюецца за мяне часам больш, чым я сам…\n— А каханая?\n— У мяне няма знешняга ідэалу, як яна павінна выглядаць. Галоўнае, каб была добрай, вернай, пачуццёвай, бачыла ўва мне тонкую душэўную асобу, разумела, што з артыстам бывае складана, але цікава. Я ўмею кахаць — і спадзяюся на ўзаемнасць.\n— Значыць, у Віцебск з вамі паедуць сябры?\n— Так. Але ў мяне будзе і моцная сямейная падтрымка. Гэта не толькі бацькі, але і шматлікія сваякі, уключаючы двухгадовага стрыечнага брата Ваню, які быў у мяне за кулісамі ў Маладзечне (ён, між іншым, туды сам папрасіўся). Так што яго таксама рыхтуюць да конкурсу — каб уседзеў увесь канцэрт, бо невядома, які нумар я выцягну. Кожныя выхадныя мы ўсёй сям’ёй збіраемся ў Маладзечне ў маёй бабулі, якой споўнілася 65. Яна добра гатуе грэчаскія стравы, яе кулінарныя шэдэўры неаднойчы адзначаліся на Фестывалі нацыянальных культур у Гродне. Усё вельмі проста. Мой прадзед быў грэкам. У час вайны лёс закінуў яго сюды, і ён застаўся ў Беларусі. Тут нарадзілася ў яго дачка — мая бабуля, маці майго бацькі. Ведаючы маю любоў да ўпрыгожванняў, неяк яна падарыла мне завушніцы — на ўдачу. І тыя сталі для мяне чымсьці накшталт “фамільнай каштоўнасці”: я іх ніколі не здымаю, яны — як сувязь з усёй маёй сям’ёй, маімі продкамі. Грэцыя шмат значыць у маім жыцці. З дзяцінства я жыў у асяроддзі грэкаў, слухаў грэчаскую музыку, размаўляў на грэчаскай мове. У мяне шмат кніг пра гэтую краіну, яе багатую гісторыю і культуру, я заўсёды сачу за тамтэйшымі падзеямі.\n— У Грэцыі часта бываеце?\n— Будзеце смяяцца, але я ніколі там не быў. Можна сказаць, шавец без ботаў. Але вельмі хачу там пабываць, і, думаю, мая мара хутка ажыццявіцца — можа, нават гэтым летам, пасля “Славянскага базару ў Віцебску”…\n— Што яшчэ плануеце на “пасля фестывалю”?\n— Хачу асвоіць ігру на гітары. Калісьці ў дзіцячай музычнай школе я навучаўся граць на фартэпіяна, гэтыя заняткі прадоўжыліся і ў інстытуце, але ніякім іншым інструментам я так больш і не авалодаў. Трэба, нарэшце, ліквідаваць гэты прагал! Ну, і, вядома, буду працягваць пашыраць рэпертуар. У тым ліку — на розных мовах.\n— Руская, беларуская — зразумела. Англійская — таксама, бо дрэнны той спявак, да каго не прыходзіць прывід “Еўрабачання”. Няцяжка зразумець, навошта вам, можа, у хуткім часе спатрэбіцца цыганская. Нічога дзіўнага няма і ў тым, што вы сталі першым выканаўцам грэчаскіх песень у Беларусі. А іншыя мовы?\n— Мне ўвогуле цікавая сучасная музычная культура, манера эстраднага выканання розных краін. У кожнага народа — свой характар. Іспанцы — палкія, тэмпераментныя, і мова ў іх такая ж. У французаў — больш стрыманая, але вельмі рамантычная, пяшчотная лірыка. І такая ж мова! Французскую я вывучаў, дарэчы, у школе. Ведаючы мае музычныя захапленні, настаўніца часта прыносіла мне касеты з запісамі французскай эстрады. Першая з іх была — Джо Дасэна. Спрабую я спяваць і на сербскай мове — эксперыментую. “Здымаю” тэкст, пераводжу, каб разумець дакладны сэнс кожнай фразы і слова. Завучваю, знаходжу вобраз, спяваю. Спецыяльных выкладчыкаў, коўчараў, якія біліся б са мной над вымаўленнем, у мяне няма. Усё раблю сам. Але ж якую асалоду ад усяго гэтага атрымліваю! Цікава шукаць штосьці новае — гэта першы (і, мабыць, адзіны) шлях да ўдасканалення…


Конкурс «Урокі сучаснасці». Час падводзіць вынікі! | zviazda.by\nЛітаратура і мастацтва » Конкурс «Урокі сучаснасці». Час падводзіць вынікі!\nАпублікавана настаўнік (госць) на чцв, 01/25/2018 - 14:51\nчаму ў пераможцаў не захаваны ўмовы конкурсу? (да 7000 знакаў).\nАпублікавана рэдактар (госць) на нядзеля, 01/28/2018 - 00:12\nУмовы па колькасці знакаў не вытрымала насамрэч большасць удзельнікаў. Наперш мы адзначалі тэму і крэатыўнасць. І таксама колькасць працы з тэкстам, укладзеную супрацоўнікам рэдакцыі, які рыхтаваў іх да друку. Урок, што адзначаны першым месцам, пададзены ў выглядзе сцэнарыю -- гэта асаблівая форма, якую складана ўпісаць у звычайныя параметры. Калі хочаце, то ў такіх выпадках, у музычных конкурсах, напрыклад, даюць Гран-пры -- каб адзначыць тое, што па-за рамкамі. Да таго ж яго аўтары -- адразу два настаўнікі (два удзельнікі конкурсу). Справа не ў аб'еме тэксту ў дадзеным выпадку -- гэтая норма ўсяго толькі спрашчае задачу рэдакцыі змяшчаць матэрыялы на газетнай паласе. Усё ж мы конкурс ладзім зусім для іншых мэтаў -- імі і кіраваліся, вызначыўшы пераможцаў.\nАпублікавана Алена Яўгенаўна (госць) на нядзеля, 01/28/2018 - 22:42\nШчырыя віншаванні пераможцам! Плёну і натхнення!


25.08.2018 11:52 Інфармацыйная гадзіна\nЭксперты падрыхтавалі рэкамендацыі па новай Нацыянальнай стратэгіі ўстойлівага сацыяльна-эканамічнага развіцця Беларусі на перыяд да 2035 года. Гэта абмяркоўвалася на пасяджэнні грамадскага савета па фарміраванні і маніторынгу стратэгіі ўстойлівага развіцця пры Навукова-даследчым эканамічным інстытуце Міністэрства эканомікі.\nСпецыялісты падрыхтавалі праект аналітычнай справаздачы аб рэалізацыі ў 2016—2017 гадах Нацыянальнай стратэгіі да 2030 года. Справаздача прысвечана выкананню яе мэт і задач, а таксама ацэнцы таго, наколькі яны адпавядаюць глабальным МУР. Яна змяшчае ў тым ліку рэкамендацыі па структуры новай стратэгіі да 2035 года, канцэптуальных падыходах, палажэннях і паказчыках, якія мэтазгодна ўключыць у яе.\nМадэль устойлівага развіцця Беларусі\n“У НСУР-2035 павінны знайсці адлюстраванне канкрэтныя асаблівасці беларускай мадэлі ўстойлівага развіцця: яе мэтавая накіраванасць, структура, механізмы, элементы”, — лічыць дырэктар НДЭІ Мінэканомікі Віктар Пінігін. Ён падкрэсліў, што пры фарміраванні мэт беларускай мадэлі трэба сумяшчаць глабальныя і нацыянальныя інтарэсы.\nУ стратэгію да 2030 года ўключана пяць стратэгічных прыярытэтаў, з якіх тры тычацца эканамічных мэт, адзін — сферы чалавечага развіцця і яшчэ адзін — экалогіі. У НСУР-2035 эксперты рэкамендуюць забяспечыць збалансаваную па кампанентах (чалавек, эканоміка, экалогія) пастаноўку мэт і прыярытэтаў устойлівага развіцця краіны. Таксама рэкамендуецца забяспечыць адпаведнасць беларускай мадэлі прынцыпам моцнай устойлівасці, што прадугледжвае зялёны вектар развіцця краіны, максімальнае прымяненне замкнутага выкарыстання рэсурсаў (цыркулярная эканоміка), развіццё “разумных зялёных гарадоў”. Акрамя таго, у ліку рэкамендацый — стварэнне стройнай сістэмы грамадскай і дзяржаўнай галін кіравання ўстойлівым развіццём.\nВялікую ўвагу эксперты ўдзялілі развіццю чалавечага патэнцыялу і росту якасці жыцця. “У новай стратэгіі да 2035 года ў якасці аднаго з прыярытэтаў трэба вызначыць павышэнне нараджальнасці. Неабходна распрацаваць комплекс дадатковых мер па стварэнні спрыяльных умоў для нараджэння другіх і трэціх дзяцей, а таксама для спалучэння працоўнай дзейнасці з выкананнем сямейных абавязкаў. У якасці аднаго з індыкатараў эфектыўнасці мер па падтрымцы сем’яў з дзецьмі мы прапануем уключыць такі паказчык, як удзельная вага дзяцей, забяспечаных дзяржаўнымі дапамогамі. Яшчэ адна прапанова — распрацаваць комплекс мер па ахове мацярынства”, — адзначыла першы намеснік дырэктара НДЭІ Мінэканомікі па навуковай рабоце Людміла Баравік. Эксперты таксама прапануюць уключыць у НСУР каэфіцыент старэння насельніцтва і распрацаваць меры па зніжэнні дэмаграфічнага дысбалансу.\nЛюдміла Баравік лічыць мэтазгодным унесці ў стратэгію такі паказчык, як колькасць грамадзян, працаўладкаваных на рабочыя месцы за кошт стварэння новых вытворчасцей і прадпрыемстваў. “Прапануем уключыць у НСУР-2035 такія паказчыкі, як узровень занятасці насельніцтва ў працэнтах да працоўных рэсурсаў, узровень агульнага і маладзёжнага беспрацоўя, узровень занятасці жанчын у эканоміцы і працэнтах да іх колькасці ў працаздольным узросце, паказчык долі працуючых у высокатэхналагічным сектары і гэтак далей”, — дадала яна. Эксперты рэкамендуюць удзяліць больш увагі ў стратэгіі мерам па сацыяльнай абароне слабаабароненых катэгорый насельніцтва.\nДля характарыстыкі развіцця нацыянальнай адукацыі прапануецца ўвесці новыя паказчыкі — “узровень ахопу дзяцей ва ўзросце ад 3 да 6 гадоў дашкольнай адукацыяй” і “доля насельніцтва з вышэйшай адукацыяй”. Асаблівую ўвагу ў НСУР-2035 рэкамендуецца ўдзяліць стварэнню безбар’ернага адукацыйнага асяроддзя для ўсіх.\nНа думку экспертаў, трэба распрацаваць больш дэталёвыя індыкатары ацэнкі эфектыўнасці рэалізацыі задач у сферы аховы здароўя, якія тычацца даступнасці кваліфікаванай меддапамогі, проціэпідэмічных мерапрыемстваў, кантролю неінфекцыйных захворванняў, прафілактыкі і лячэння залежнасцей.\nУ стратэгію да 2035 года прапануецца ўнесці такія паказчыкі, як доля высокатэхналагічных вытворчасцей у дабаўленай вартасці апрацоўчай прамысловасці, доля экспарту высока- і сярэднетэхналагічных вытворчасцей высокага ўзроўню ў агульным аб’ёме экспарту. Спецыялісты звярнулі ўвагу на тое, што далейшае развіццё высокатэхналагічнага сектара прамысловасці і павышэнне яго навукаёмістасці патрабуе стварэння і ўкаранення новых бія- і нанатэхналогій, мікраэлектронікі, геннай інжынерыі, лазерна-аптычных тэхналогій і тэхналогій тонкай хіміі, падтрымання высокага ўзроўню традыцыйных прамысловых відаў дзейнасці, асваення і ўкаранення інфармацыйных тэхналогій новага пакалення.\nНа думку экспертаў, ключавымі напрамкамі і механізмамі развіцця навукова-інавацыйнай сферы ў НСУР-2035 павінны стаць нарошчванне яе патэнцыялу, павелічэнне колькасці работнікаў, стымуляванне развіцця інавацыйнай інфраструктуры (тэхнапаркаў, цэнтраў трансферу тэхналогій, бізнес-інкубатараў, навукаградаў), стварэнне паўнацэннага інстытуцыянальнага асяроддзя для падтрымкі камерцыялізацыі аб’ектаў інтэлектуальнай уласнасці, развіццё дзяржаўна-прыватнага партнёрства, інфармацыйнага забеспячэння. У стратэгію прапануецца ўключыць індыкатар “Колькасць даследчыкаў на мільён жыхароў”.\nУ НСУР-2035 рэкамендуецца ўнесці такія напрамкі павышэння экалагічнай бяспекі, як рэалізацыя канцэпцыі “разумных гарадоў”, развіццё будаўніцтва энергаэфектыўных жылых дамоў, устойлівае спажыванне і вытворчасць, заснаваныя на сістэмным падыходзе да развіцця экалагічнай стандартызацыі і маркіроўкі, арганізацыі зялёных дзяржзакупак, правядзенні экалагічнага аўдыту. Таксама эксперты лічаць, што ў стратэгіі варта ўдзяліць асаблівую ўвагу эканамічнай матывацыі захавання экалагічнай бяспекі гаспадарчай дзейнасці.\nУ падраздзеле НСУР-2035 па абыходжанні з адходамі рэкамендуецца ўлічыць такія канцэптуальныя пытанні, як прадухіленне іх утварэння, абыходжанне з хімічнымі рэчывамі, прыярытэтнасць вырашэння праблемы з пластыкавымі адходамі.\nЭксперты прапануюць адлюстраваць у НСУР-2035 распрацоўку сучаснай мадэлі беларускай вёскі, заснаванай на прынцыпах устойлівага развіцця. Яны таксама лічаць мэтазгодным унесці ў стратэгію распрацоўку і ажыццяўленне палітыкі, накіраванай на павышэнне пазітыўнага іміджу сельскага жыцця і прэстыжнасці пражывання ў вёсцы.\nНа думку спецыялістаў, НСУР-2035 павінна сарыентаваць рэгіянальныя і мясцовыя органы ўлады на актыўнае ўкараненне ў работу па ўстойлівым развіцці тэрыторый сучасных падыходаў, заснаваных на міждысцыплінарных даследаваннях і міжсектарным партнёрстве. Адным з напрамкаў рэалізацыі такога падыходу можа быць развіццё на аснове мясцовых брэндаў.\nДля развіцця МСП прапануецца ўключыць у стратэгію такія напрамкі, як прэферэнцыйная падтрымка прадпрымальніцтва і навуковай, інавацыйнай і ІТ-сферы, стымуляванне стварэння высокапрадукцыйных рабочых месцаў, спецыялізаваная падтрымка асобных сектараў, стварэнне экалагічна бяспечных і энергазберагальных вытворчасцей, забеспячэнне мінімізацыі затрат на адкрыццё бізнесу, стварэнне электроннай інфраструктуры.\nАналітычную справаздачу аб рэалізацыі ў 2016—2017 гадах Нацыянальнай стратэгіі ўстойлівага сацыяльна-эканамічнага развіцця Беларусі на перыяд да 2035 года плануецца дапрацаваць і апублікаваць да канца верасня.


https://spring96.org/be/news/76750 2015 2015-04-15T10:58:30+0300 2015-04-15T10:58:30+0300 2015-04-15T11:54:35+0300 be https://spring96.org/files/images/sources/hahn-bialiatski.jpg Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\nЁханас Хан і Алесь Бяляцкі. Брусель, 15 красавіка 2015\n15 красавіка ў Бруселі адбылася ранішняя сустрэча кіраўніка ПЦ “Вясна” і віцэ-прэзідэнта FIDHАлеся Бяляцкага з еўракамісарам па пытаннях пашырэння і палітыкі добрасуседства Ёханасам Ханам.\n“Спадар Хан падкрэсліў, што пытанне палітзняволеных для Еўразвяза застаецца адным з прыярытэтных у адносінах з Беларуссю. Ён заверыў мяне, што гэтае пытанне не сыходзіць з павесткі дня Еўразвяза, што яны будуць трымацца ранейшай пазіцыі і дабівацца вызвалення палітзняволеных у Беларусі. Такім быў ягоны асноўны мэсэдж”, - распавёў праваабаронца.\n15.04.2015 Тэгі: палітвязьні, правы чалавека, ЕС-Беларусь


Лукашэнка выказаўся пра інтэграцыю Расіі і Беларусі - відэа - 10.09.2021, Sputnik Беларусь\nПрэзідэнт Расіі Уладзімір Пуцін і беларускі лідар Аляксандр Лукашэнка напярэдадні абвясцілі аб узгадненні 28 сумесных праграм Саюзнай дзяржавы. Глядзіце на... 10.09.2021, Sputnik Беларусь\nПрэзідэнты Расіі і Беларусі Уладзімір Пуцін і Аляксандр Лукашэнка сустрэліся ў чацвер у Крамлі, дзе ўзгаднілі ўсе 28 праграм Саюзнай дзяржавы. Многія з гэтых праграм накіраваны на гарманізацыю падатковага і мытнага заканадаўства дзвюх краін.На перамовах былі закрануты пытанні фарміравання агульнай абароннай прасторы, а таксама забеспячэнне бяспекі абедзвюх дзяржаў.Беларускі лідар адзначыў, што калі краінам спатрэбіцца інтэграцыя ў ваеннай, палітычнай ці эканамічнай сферах, лідары зробяць гэта "імгненна", як толькі "адчуюць патрэбы нашага народа ў Беларусі і ў Расіі".Аляксандр Лукашэнка звярнуўся да крытыкаў інтэграцыі ў Расіі і Беларусі і падкрэсліў, што нічога дрэннага для народаў абедзвюх краін у праграмах Саюзнай дзяржавы няма і быць не магло.Кіраўнік беларускай дзяржавы сказаў, што не трэба "бразгаць старымі фразамі і тэрмінамі, што мы стараемся кагосьці паглынуць або аб'яднацца насуперак жаданням нашых народаў". Ён яшчэ раз падкрэсліў 28 напрамкаў сумесных праграм, якія плануюць рэалізаваць за 3 гады.Перамовы, якія прайшлі напярэдадні, сталі пятай па ліку сустрэчай лідараў краін Саюзнай дзяржавы ў гэтым годзе. Сустрэча прэзідэнтаў доўжылася 7 гадзін.Чытайце таксама:\nаляксандр лукашэнка, уладзімір пуцін, беларусь, расія, саюзная дзяржава, інтэграцыя, відэа, саюзныя праграмы, видео, прэзідэнт\nПрэзідэнт Расіі Уладзімір Пуцін і беларускі лідар Аляксандр Лукашэнка напярэдадні абвясцілі аб узгадненні 28 сумесных праграм Саюзнай дзяржавы. Глядзіце на відэа, што сказаў Лукашэнка пра інтэграцыю Беларусі і Расіі.\nПрэзідэнты Расіі і Беларусі Уладзімір Пуцін і Аляксандр Лукашэнка сустрэліся ў чацвер у Крамлі, дзе ўзгаднілі ўсе 28 праграм Саюзнай дзяржавы. Многія з гэтых праграм накіраваны на гарманізацыю падатковага і мытнага заканадаўства дзвюх краін.\nНа перамовах былі закрануты пытанні фарміравання агульнай абароннай прасторы, а таксама забеспячэнне бяспекі абедзвюх дзяржаў.\nБеларускі лідар адзначыў, што калі краінам спатрэбіцца інтэграцыя ў ваеннай, палітычнай ці эканамічнай сферах, лідары зробяць гэта "імгненна", як толькі "адчуюць патрэбы нашага народа ў Беларусі і ў Расіі".\nАляксандр Лукашэнка звярнуўся да крытыкаў інтэграцыі ў Расіі і Беларусі і падкрэсліў, што нічога дрэннага для народаў абедзвюх краін у праграмах Саюзнай дзяржавы няма і быць не магло.\n"Далікатна, прэзідэнт Расіі не сказаў аб рознага роду разважаннях, што тут нехта кагосьці паглыне, і гэтак далей і да таго падобнае. Павінен сказаць, што мы гэтай хваробай і не хварэлі з прэзідэнтам Расіі, калі хтосьці гэтым хварэў - можам падлячыць. Я нядаўна сказаў: мы досыць разумныя людзі, і, калі нам спатрэбіцца мець абсалютна цесныя адносіны, яшчэ больш магутныя, чым ва ўнітарнай дзяржаве, мы з ім (Пуціным. - Sputnik) гэта зробім элементарна", - сказаў Лукашэнка.\nКіраўнік беларускай дзяржавы сказаў, што не трэба "бразгаць старымі фразамі і тэрмінамі, што мы стараемся кагосьці паглынуць або аб'яднацца насуперак жаданням нашых народаў". Ён яшчэ раз падкрэсліў 28 напрамкаў сумесных праграм, якія плануюць рэалізаваць за 3 гады.\nПерамовы, якія прайшлі напярэдадні, сталі пятай па ліку сустрэчай лідараў краін Саюзнай дзяржавы ў гэтым годзе. Сустрэча прэзідэнтаў доўжылася 7 гадзін.\nПрэс-канферэнцыя Лукашэнкі і Пуціна пасля сустрэчы ў Маскве


19 студзень 2021, 13:45\nНе разумею, як можна там заставацца, бо было адчуваньне, што ты становісься часткай машыны рэпрэсій.\nРазумею калег, якія кажуць, што мы застаёмся дзеля студэнтаў. Часам гэта сапраўды сьмелыя людзі, а часам добрая адмазка, каб нічога ў жыцьці не рабіць.\nКалі студэнтаў запужваюць, не даюць сабрацца, калі іх літаральна замыкаюць ва аўдыторыях, каб ня выпусьціць у той час, калі прызначылі акцыю, гэта проста дзікунства.\nБачу сярод калег адзінкі, якіх умоўна можна назваць «ябацькамі». У асноўным гэта людзі адэкватныя, але проста ім страшна.\nЯ вельмі ўсьцешаны, наколькі людзі аказаліся гатовыя да рызык і да доўгатэрміновага змаганьня.\n«Відэа з камэр на грудзях амапаўцаў складана зрабіць апазыцыянэрам у Варшаве і Вільні», — палітоляг


Стала вядома дата запуску БелАЭС | Новы Час\nМінск +5℃ +17℃ +13℃ +11℃\nБрэст +12℃ +19℃ +16℃ +13℃\nВіцебск +6℃ +14℃ +13℃ +11℃\nГомель +7℃ +16℃ +13℃ +11℃\nГродна +11℃ +18℃ +14℃ +12℃\nМагілёў +7℃ +15℃ +12℃ +10℃\n1 долар ЗША 2.5658 2.5658\n1 еўра 3.0414 3.0414\n100 грывень 9.1076 9.1076\n10 польскіх злотых 6.8286 6.8286\n100 расійскіх рублёў 3.4205 3.4205\nСтала вядома дата запуску БелАЭС\nСтала вядомая дата запуску Беларускай АЭС. Аляксандр Лукашэнка абвясціў пра гэта 16 верасня на сустрэчы з палітычным актывам. Аб'ект адкрыюць 7 лістапада, паведамляе тэлеграм-канал "Пул першага", піша tut.by.\nНагадаем, першапачаткова першы энергаблок планавалі запусціць у 2016 годзе. Пазней тэрміны перасоўвалі на лістапад 2018 года. Пасля інцыдэнту з корпусам рэактара для першага энергаблока запуск блока перанеслі на 2019-ы, а пазней на 2020-ы, а другога — на 2021-ы.\n6 мая на Беларускую АЭС прыбыло ядзернае паліва для першага энергаблока. 7 жніўня на першым блоку БелАЭС пачалася загрузка ядзернага паліва.\nБеларуская АЭС з двума рэактарамі ВВЭР-1200 сумарнай магутнасцю 2400 МВт будуецца па расійскім праекце "АЭС-2006" паблізу Астраўца Гродзенскай вобласці. Генеральным падрадчыкам выступае інжынірынгавы дывізіён дзяржкарпарацыі "Расатам". На будаўніцтва таксама быў выдадзены Расіяй экспартны крэдыт памерам да 10 млрд долараў.\nНа першым энергаблоку БелАЭС пачаліся гідравыпрабаванні рэактарнай устаноўкі\nКраіны Балтыі вырашылі спыніць набыццё электраэнергіі ў Беларусі\n«Усяму народу Беларусі, які стаміўся ад пагрозаў, падману і абразаў» (відэа)\nДзень Салідарнасці з Беларуссю ў Вільні (фота)\n«Пошел вон! Ты и твой ОМОН!» Марш справядлівасці ў Мінску\nМарш справядлівасці ў Брэсце — з затрыманнямі і стралянінай (фота)\nБольш за 230 затрыманых у Мінску і рэгіёнах. Спіс дапаўняецца і абнаўляецца\nМарш Справядлівасці ў фота\n8 чалавек затрыманыя ў Маскве за бел-чырвона-белыя беларускія сцягі\nМарш Справядлівасці ў Мінску (фота, дапаўняецца)\nМарш Справядлівасці ў гарадах Беларусі\nАмаль 400 затрыманых жанчын на Бліскучым маршы. Каля 260 адпусцілі (дапоўнена)\nЖанчыне, якую міліцыянт ударыў кулаком у твар, пагражаюць затрыманнем\n«Цяпер для мяне ўсё проста — белае і чорнае». Тэлевядучы Дудзінскі напісаў першы пост пасля выхаду на волю\nБеларускія кібер-партызаны атакуюць? Збоі ў АРІПе, на сайце Гомельскай ГПП, БЕЛТА папярэджана\nЖанчына з Жодзіна заявіла ў СК на маёра, які яе ўдарыў. Што кажуць у МУС?\nЕўропа: выпрабаванне Беларуссю\nСумарныя пазыкі прадпрыемстваў-флагманаў ідуць на гістарычны рэкорд\nБагатаДата 13-18 верасня\n«Я павінен быў вытрымаць, каб убачыць тых, хто мяне чакаў»\nЗ юбілеем! Міхаілу Жамчужнаму — 65!


Дзяржаўная рада Славакіі — Вікіпедыя\nНе блытаць з Нацыянальная Рада Славакіі.\nДзяржа́ўная ра́да Слава́цкай Рэспу́блікі (славацк.: Štátna rada Slovenskej republiky) — дзяржаўны орган Першае Славацкае Рэспублікі, які павінны быў служыць пасярэднікам паміж прэзідэнтам, соймам, урадам і палітычнай партыяй (даваць прэзідэнту рэспублікі і ўраду водгукі). Рада была ўтвораная канстытуцыйным законам аб канстытуцыі Славацкай Рэспублікі ад 21 ліпеня 1939 года. Хоць Дзяржаўная рада павінная была быць важным органам, фактычна яна магла толькі даваць рэкамендацыі.\n21 ліпеня 1939 года\nПершае ўстаўное паседжанне Дзяржаўнай рады было прызначанае на 6 жніўня 1940 года і адбылося ў прэзідэнцкім палацы. Нараду адкрыў і вёў прэзідэнт Ёзаф Ціса. Пасля прыняцця прысягі ўсіх чальцоў адбыліся выбары старшыні, якім стаў Віктар Раваш, намеснікамі старшыні сталі Ёзаф Шкулцеты са Славацкай маціцы і мансеньёр Ян Войташак, спішскі біскуп.\nТэрмін паўнамоцтваў Дзяржаўнай рады складаў тры гады. Дзяржаўная рада прымае рашэнне ў органе, які можа прыняць рэзалюцыю, калі акрамя старшыні ці ягонага намесніка прысутнічае большасць ейных чальцоў. Ён дзейнічае большасцю галасоў выбаршчыкаў. Рада прымае рашэнне бальшынёй галасоў.\nЧальцы Дзяржаўнай рады карысталіся імунітэтам, як і дэпутаты сойму. Калі сябар Дзяржаўнай рады з’яўляўся дэпутатам, рашэнне аб ягоным звальненні прымаў сойм. Сяброўства ў Дзяржаўнай радзе не аплачвалася, гэта была ганаровая пасада. Адзінай перавагай быў штогадовы бясплатны квіток на чыгунку.\nДзяржаўная рада афіцыйна складалася з мінімум 20 сяброў, а менавіта:\n6 чальцоў прызначаў прэзідэнт рэспублікі,\nСябрамі Дзяржаўнай рады з’яўляліся прадстаўнікі палітычных, эканамічных, культурных і царкоўных элітаў Славаччыны, а з нацыяльных меншасцяў прадстаўніцтва ў органе мелі толькі немцы. У Дзяржаўнай радзе працавалі:\nГенэрал Фердынанд Чатлаш,\nДоктар Багуслаў Кліма, генеральны інспектар евангелеўскай а. в. царквы ў Ліптаўскім Градку,\nДоктар Фердынанд Клінда з Браціславы,\nДоктар Францішак Шубік-Замаў, універсітэцкі прафесар,\nМансеньёр Андрай Марсіна з Трэнчына,\nМансеньёр Ян Посцены (Ján Pöstényi) ад таварыства св. Войцеха з Трнавы,\nДоктар Мартын Сокал, старшыня сойму Славацкай Дзяржавы.\nВысвятліць, наяўнасць факту, які ўстойліва перашкаджае прэзідэнту рэспублікі выконваць сваю функцыю,\nПрыцягваць прэзмдэнта рэспублікі да крымінальнай адказнасці,\nПрыцягваць старшыню і чальцоў ураду да крымінальнай адказнасці,\nСкладаць спіс кандыдатаў на выбары ў сойм,\nВыносіць рашэнні наконт адбірання дэпутацкага мандату на прапанову старшыні сойма,\nПрапаноўваць сойма праекты законаў,\nДаваць прэзідэнту рэспублікі і ўраду водгукі пра палітычныя, культурныя і эканамічныя рэчы.\nАле дзяржаўная рада не мела ўласнай выканаўчай улады, таму яна не магла нікога абвінаваціць самастойна. У сур’ёзных пытаннях нацыянальнага характару яна магла рабіць рэкамендацыі ўсім дзяржаўным органам, але яны не мелі абавязковай сілы.\nПерад пачаткам сваёй дзейнасці сябар Дзяржаўнай рады прымае наступную прысягу перад прэзідэнтам рэспублікі:\nЯ прысягаю Богу Усемагутнаму і Усяведнаму, што буду добрасумленна й бесстаронна выконваць свае абавязкі і ахоўваць закон. Дык дапамажы мне, Пане Божа!\n↑ Štátna rada (sng.sk)\n↑ Глава 5, § 54 Славацкай Рэспублікі\n↑ Глава 5, § 57 Славацкай Рэспублікі\n↑ Глава 5, § 55 Славацкай Рэспублікі\n↑ Глава 5, § 51 Славацкай Рэспублікі\n↑ Глава 5, § 52 Славацкае Рэспублікі\n↑ Глава 5, § 53 Славацкае Рэспублікі\nКанстытуцыя 1939 года\nУзята з "https://be.wikipedia.org/w/index.php?title=Дзяржаўная_рада_Славакіі&oldid=3826009"\nАпошнія змены 1 красавіка 2021 а 21:19\nАпошняе змяненне старонкі адбылося 21:19, 1 красавіка 2021.


Сяргей Чалы: Расея плаціць за «геапалітычныя панты»\nФінансавы аналітык Сяргей Чалы ўпэўнены, што падпісаныя ў Маскве дамовы ў газавай сферы і, як вынік, “інтэграцыйная зніжка” на расейскі газ – гэта хутчэй перамога афіцыйнага Менску, чымся Масквы. “Прыкладна ад лета вельмі актывізаваўся беларускі бок на гэтых перамовах, увесь час пытаючыся: мы ўдзельнічаем ва ўсіх гэтых інтэграцыйных праектах, а дзе вынік? Мы фактычна застаемся там толькі дзеля аднаго пытання, а менавіта – дзеля роўных (ці, прынамсі, блізкіх да расейскіх) коштаў на энерганосьбіты, – гаворыць Сяргей Чалы. – Расеі далей выдумляць нейкія новыя этапы, каб яшчэ адкласці гэтае пытанне, стала проста немагчыма”.\nКошт расейскага газу для Беларусі ў 2012 г. знізіцца амаль удвая, а з 2013-га кошт “блакітнага паліва” будзе прывязаны да ўнутрырасейскага. “Зразумела, што Расеі проста вельмі не хацелася на гэта ісці. Усе гэтыя інтэграцыйныя ініцыятывы разбураліся менавіта таму што спачатку прыдумляўся нейкі прапагандысцкі палітычны, або геапалітычны праект, а потым аказвалася, што ў яго ёсць пэўны эканамічны кошт. І тут аказвалася, што Расея гэтага кошту не можа або не хоча плаціць, і на гэтым усё заканчвалася. Цяпер жа давялося заплаціць эканамічны кошт за гэтыя, груба кажучы, “геапалітычныя панты”, – зазначыў Сяргей Чалы.\nПры гэтым ёсць сумневы адносна мэтазгоднасці продажу “Белтрансгазу”. Аляксандр Лукашэнка ў адным са сваіх інтэрв’ю назваў прадпрыемства “ржаваю трубою”, аднак фінансавы аналітык Сяргей Чалы зазначае, што за другую палову акцыяў “Белтрансгазу” расейцы заплацілі удвая большы кошт – прычым без адтэрмінавання выплаты. “Стала зразумела, што “Паўночная плынь” – гэта добра, але запаўняць яе няма чым. Бо таго росту попыту на газ у Еўропе, на які разлічваў “Газпром”, няма”, – зазначае Сяргей Чалы. Пры гэтым на ўтрыманне “Паўночнай плыні” патрэбныя грошы. Калі газаправод не загружаны напоўніцу, то гэта адбіваецца на выніковым кошце газу. “А больш кароткага і таннейшага шляху, чымся праз Беларусь, у Расеі ніколі не будзе”, – падкрэсліў эксперт.